
Ada - ada tan koetjiwa
Agoena toer sembada
lja birawa
Jwa wedi lan mangoe - mangoe!
Wit tangkepnja Sang Praboe
Mring para hoeloen
Narik mangadep ring Sinoehoen!


é é é, jwa anaa kang kari!
Senaosa moeng sawidji,
Ing ngriki
Ngajogjakarta kang nagri!


lwa kantoen mring trontongé srengéngé, 
Djago kloeroek ambal-ambalan, ngétjé-étjé!


Gja njepenga poen sandang, tja...
Sroewa anjar, bregas, matjak!
Setlikan mbledoe...k, ketak-ketak !


Eééé. mangkono kang moelané
Jwa anaa kang njelé,
Bingah-bingaha ing ati
Sesarengan asesami !
Medala ing andjawi
Loemoehé, ja ndjro panti !
Moeng weling ngong: jwa soepé
Mring prakawis tan sepélé;
Jèkoe: manedakké
Sing Allah
Barkah!


Dèn énggal goemregoet mring kalangan,
Kalangan keraméan.
Njaosken kasoegengan!
Djer Sang Nata!
Sang Nata woes sadasa warsa
Ngasta pradjeng Jogjakarta !


Moeng lagi sadasa warsa
Woes katon wéla - wéla
Oendaking gemah-ripah poen pradja.

angastawa ing srinata, satata gotrah Katoelik,
D.
angetab pangastoe pada, maharda ing ari adi,
tingalan dalem Adji, Djeng Soeltan ingkang ka¬
woloe, Ngajogja adining rat, tetepé sadasa warsi, 
ngasta pradja mandirèng niring sangsaja.
a-ha-sa asoeng poepoedja, rahadjengé Djeng
) Déwadji, kang dahat mahardjeng pradja, an¬
 
djoendjoeng dradjating djawi, djiwa Jodja pinilih.
Katoeliké rijel toewoeh, sing sawabing Narèndra, paé¬ 
doek sadasa warsi, saksat soewoeng sawangé sangsara.
ndjrah pandjrahing jajasan, Katoelik Ngajodja
nagari, pawijatan lodji grédja, doemoenoeng
A
boemining Adji, mangrebda loemastari, katresan
sihing Sang Praboe, pinareng ngempèk papan, ma¬
marta mrataken Indjil, tan alama Ngajodja poendjoeling
Djawa.
4
Adji.
ara kawoela kalawan, santana dalem Sang
ingoedja mandjing agama, sinarah serenging karsi,
sitaning tyas nètèsi, Katoelik Jogja ngremboejoeng,
angoejang kajoewanan, kalèban pralebdèng Adji, ti¬
tipané tinemoe ing kaoetaman.
Aroe banta Sang Narèswara, mamardi marta mar¬
ginoelang, manggiloet
tani, kwèhning kawoela
)
 
djaman mangkin, woes
boedajang djawi, djamaké
moengkoer moengkaring kajoen lelangen lenggot bawa,
bawané tan amikani, wawatoné ing Krida deksa wi¬
rama.
Tawoela Katoelik djawa, djoewet angetjoep ngi¬
tjipi, koekoetjah koentjoep, kinantjoeh kentjeng
I
kinoentji, madada angendemi, Abiranda kang
soemoendoel, gending kalawan tembang, toemimboel
namboel nebani: pra kawoela Katoelik gotrah Nga¬
jodja.
rentyarseng tyas mangastawa, ngèstoetyardja ring
Sang Adji, ngoendjoeken poedyastawardja,
1
Djeng Soeltan soegeng mandiri, mangrenggep
kaprabon Praboe, wimbaning kawibawan, mim¬
boehi biraweng Adji, kadjoewara rahardja pradja
Ngajodja.
Jahjaning wahjoe dyatmika, mamajoe majem
Vngajomi, joewanèng kradjan Ngajodja, widada
toeloes mawerdi, roementah maring dasih,
soetresna soengkem soemoengkoe, soeka mangèstoe
pada, mamandom pandaming Adji, tan sawala soe¬
manggem moendi Narèndra.
r
iti toetoeping pahargjan, tjinitrèng ing ri Respati,
dwi dasa nawa tjandrama, Djoemadilawal woes
akir, warsa ingkang loemaris, Djémawal seng¬
kalanipoen: toenggal rasa ngèsti 'nDra, kawoela dalem
Katoelik, kang soemahap soeng soegeng sadasa warsa.
C. H.


BIWADDA SAHANDAP SAMPEJAN DALEM INGKANG
SINOEHOEN KANGDJENG SOELTAN
HAMANGKOE BOEWANA VIII.

ekdal sedasa taoen poenika, menawi ngèngeti sapinten dangoening
manoesa wonten ing ngalam donja, ingkang saking tjelaking ngoemoer
ngantos asring binasakaken, bilih gesanging manoesa wonten ing
ngalam donja poenika prasasat namoeng mampir ing peken toembas
OON
sedah, wekdal sadasa taoen poenika sampoen nama pandjang. Lang¬
koeng-langkoeng manawi ngèngeti lelampahan warni-warni, ing sadinten-dinten,
ingkang saged ndajani sanget toemrap gesanging manoesa, wekdal sedasa taoen
poenika saèstoe boten sepélé aosipoen, saja malih toemrap tijang ingkang
fansah kasinoengan bagdja, tebih saking saliring bantjana.
A
Pramila kaloehoeran sanget, déné Ngarsa Dalem Ingkang Sinoewoen ngar¬
sakaken mengeti Djoemeneng Dalem Naréndra, mangrèh pradja Ngajogjakarta
djangkep sadasa taoen, lestantoen soegeng rahadjeng, tanpa sambékala.
Ing salebetipoen wekdal sedasa taoen Ngarsa Dalem Ingkang Sinoewoen
kawistara kasongan ing para Leloehoer Dalem miwah binarkahan ing Pangeran.
Papréntahan Dalem ingkang tjoemeta namoeng kaeneraken dateng kawiloedje¬
nganing kawoela Dalem, ageng alit, katah sanget wohipoen ingkang miraos
moenfangati dateng oemoem, adamel seneng mareming kawoela Dalem sadaja
Waragad pinten kémawon ingkang sampoen kawedalaken, kagem njaèkaken
toewin ngagengaken kita Ngajogja, ingkang ing soewaoe boten montjer sanget
kawontenanipoen, ing samangké prasasat santoen babar pisan sesipatanipoen
mantjala warni dados kita ingkang pélag asri angresepaken, sarwa pepak isèn¬
isènipoen. Bikaking palengkoeng boentet, ingkang ladjeng kaparingan nama
„Madya-Soera, Ingkang awiging garapipoen rebat oenggoel lan plengkoeng
„Djaga-Soera" ing Ngasem, mewahi gampiling loemebetipoen ing pakam¬
poengan ing lebet-bètèng ing sawantji - wantji, bènèh sanget kalijan djaman
sadasa taoen kapengker, déning kori - korining plengkoeng jèn daloe mesti
katoetoep; dados manawi wonten tijang badé loemebet oetawi medal, kedah
neda wenganing kori roemijin.
Kawontenaning margi - margi, kreteg - kreteg, peken - peken, sarta grija - grija 
toewin jejasan sanèsipoen, kadosdéné kantor-kantor, grija pamoelasaraning tijang
sakit, grija pambelehan, pamoelangan - pamoelangan l. s. s. sami ngatingalaken
éndah penining kita Ngajogja ing salebeting pepréntahan Dalem Ingkang Sinoe¬
woen ingkang kaping Woloe. Ing wantji daloe sesawanganing kita prasasat tan
prabéda lan ing wantji sijang, déning soroting pandam pinten - pinten, pating
pantjoerat saoeroeting margi
Sadaja-sadaja poenika nélakaken, bilih ingkang kaesti Ngarsa Dalem namoeng
karahajon toewin sakétjaning gesangipoen para kawoela Dalem sadaja, ngantos
katah jejasan - jejasan énggal ingkang kawontenaken, déning kaanggep ageng
paédahipoen dateng oemoem; sarta katah prekawis - prekawis lami ingkang ka¬
soewak, déning kagalih makèwedi lampah sarta sampoen boten ndjamani
kadosta: sowakipoen awisan toemrap penganggé, maleman, pakepel, pasowan¬
ipoen tjalon pengantèn èstri anaking abdi Dalem loemados Ngarsa Dalem l.s. s.
Ngarsa Dalam sanget menggalih dateng ksarasaning kawoela, mila ing
ngriki boten sakedik tjatjahing grija pamoelasaraning tijang sakit, ingkang oegi
angsal pambijantoe lan pitoeloengan saking Ngarsa Dalem. Moerih pikantoek
toja ingkang saé, ing ngriki dipoenjasakaken waterleiding, pamendeting toja
saking. Kali - Oerang, ingkang ing sapoenika katingal redja, déning sampoen
katah grija - grija ingkang prajogi, dados patirahaning para nandang sakit; sarta
nitik glagatipoen ing sapoenika, kados katah emperipoen, jèn Kali - Oerang
ing tembé kadadosaken kita. Moerih nggampilaken pamboetjaling sesoeker,
ingkang saged ndjalari sesakit warni - warni, Ngarsa Dalem menggalih dateng
wontening rioleering (oeroeng-oeroeng)
Ngarsa Dalem nggatosaken sanget dateng kemadjenganing kawoela, ngantos
ing doesoen ngadoesoen sami kaadegan pamoelangan. Ing salebeting kita
Ngajogja grija pamoelangan pating talètjèk katah sanget, wiwit ingkang andap
pijambak ngantos doemoegi pamoelangan tengahan. Ing aloen-aloen lèr kajasak¬
aken balé waosan (bibliotheek) oemoem, ageng sanget paédahipoen toemrap
panggajoehing kemadjengan.
Prakawis tetanèn, pangoepakaraning radja - kaja, pandamelan krija, goena¬
krida toewin padagangan Ngarsa Dalem Ingkang Sinoewoen ngadjengaken saha
mrihatosaken sanget, ngantos ing kita lan ing poendi-poendi panggénan dipoen
wontenaken jaarmarkt lan tentoonstelling, sarta ing poendi - poendi kadistrikan
lan kaonderan kaparingan bibit radja - kaja ingkang saé, moerih, saéning radja¬
kaja ing wewengkon Dalem. Pakopèn saha padjatosan inggih kaoedi sanget
kalajan talatos.
Toemrapipoen para kasengsem ngoedi kekridan (kunst) kadosdéné beksa,
gending, padalangan I. s. s. wonten ing negari Dalem Ngajogja ngriki saèstoe
boten badé katjoewan, djer Ngarsa Dalem mila nengenaken dateng prekawis
poenika, mandar dangan sanget paring pambijantoe dateng pakempalan-pakem¬
palan, ingkang ngoedi ndjoendjoeng dradjating kagoenan Djawi. Kados sampoen
marambah - rambah Ngarsa Dalem ngarsakaken njobi ngagem dalang wedalan
pakempalan Abiranda, sanadjan dalang - dalang waoe ing semoe dèrèng saged
damel marem renaning penggalih Dalem. Ingkang makaten poenika namoeng
nélakaken goenging sih kamirahan Dalem dateng pakempalan-pakempalan waoe.
Ing salebetipoen pepréntahan Dalem para poenggawaning Negari toewin
para abdi Dalem sami ngraosaken sih pari-marma Dalem, déning kawontenaning
blandja-blandja kasaèkaken manoet pepangkatan lan awrading sesanggèn
Ngarsa Dalem inggih boten kasoepèn maringi pangajoman doemateng kéré
darwis, ingkang sami pating biloeloeng tanpa pangaoeban, kajasakaken papan
wonten ing Toengkak.
Ada-adaning kawoela Dalem ingkang toemoedjoe dateng kasaénan toewin
kawiloedjengan sanget ndadosaken kepareng Dalem, katanda menawi wonten
jejasan énggal kados makaten kabikak, Ngarsa Dalem karsa tedak ngrawoehi,
aparing tanda saroedjoek, kalajan danganing penggalih.
Djaman 10 taoen kapengker, kadaton Dalem poenika wingiding wingid, ing¬
kang kepareng loemebet namoeng para abdi Dalem kémawon. Ing samangké
sinten ingkang weling oendjoek, kepareng sowan loemebet ing kadaton Dalem
ingkang ing sapoenikanipoen manoet gotèking ngakatah, sampoen katah sanget
bédanipoen kalijan roemijin, labet sampoen kamoeljakaken ing Ngarsa Dalem
Ingkang Sinoewoen, ingkang djoemeneng sapoenika. Pisowan makaten poenika
dipoentampi saé sanget, mandar kaparingan neda poenapa. Lo semanten goeng¬
ing sih kamirahan Dalem, ingkang roementah dateng kawoela Dalem
Bab tata-tentreming pradja Ngarsa Dalem sakalangkoeng anggènipoen mang¬
galih, ngantos kawoela Dalem sami roemaos tentrem ajem sekétja dedoenoeng

wonten ing nagari Dalem. Tatananing pepréntahan binangoen tjara énggal, sala¬
ras kalijan kemadjenganing djaman, sairib kalijan kawontenaning tanah Goeper¬
mènan. Malah saking wantering panggalih Dalem badé memajoe hardjaning ne¬
gari, Ngarsa Dalem Ingkang Sinoewoen, karsa jasa bebadan énggal, ingkang
tjalon toemindak béndjing taoen 1931 ngadjeng poenika, inggih poenika jejasan
Dalem „Balé Agoeng.
Sadaja jejasan, dalasan agem-ageman Dalem nélakaken pasadjaning pang¬
galih Dalem. Sadaja-sadaja sroewa-sroewi pasadja, boten kekatahen papaès, éwa
déné teka ngengreng amantesi; boten adamel kagèt.
Prakawis poenika ing sadjatosipoen pantes sanget dadosa katja-benggala
toemrap para kawoela Dalem sadaja, langkoeng-langkoeng ing djaman rekaos
poenika, tijang kedah pasadja ing samoekawis, moerih sakétja lan katjekapan
gesangipoen.
ing
Kados boten badé wonten telas-telasipoen, manawi goebahan poenika ka¬
ladjengaken.
awoela Dalem, ageng alit, sadaja roemaos katresnan ing goenging
sih katresnan Dalem.
Pramila sampoen sapantesipoen, manawi ing dinten poenika
A
sami kapidereng ngetingalaken soengkemipoen dateng Ngarsa
Dalem, Goesti Ratoe Poepoendènipoen, ndèrèk soeka - soeka,
ngoendjoekaken pahargjan wonten ing Saandap Sampéjan Dalem ing sasaged¬
sagedipoen, ngantos ing kagoengan Dalem aloen - aloen kebak tetingalan awarni¬
warni, mewahi moenggoeh regeng semoewaning pahargjan
Makaten oegi kawoela Dalem gotrah Katholiek Djawi boten kantoen, ngoen¬
djoekaken soengkemipoen dateng ing Saandap Sampéjan Dalem, manabiwadda
Ngarsa Dalem ing sagadoeg - gadoegipoen, sarana ngloehoeraken Asma Dalem,
toewin ngoendjoekaken poedji sesanti, moerih soegeng widadaning Karaton Da¬
lem, djinangkoeng ing para Leloehoer Dalem, winantoe ing barkahing Pangéran
ingkang asipat gesang, tinebihaken saking saliring sambékala, kasinoengan bagja
ing dalem papréntahan negari
Kawoela Dalem gotrah Katholiek Djawi mangèstoe pada.
Pr. S.

DJENGKAR DATENG NAGARI WALANDI.


(27 Agoestoes 1919 —
9 Pébroeari 1921).
o


bela mongkog sanget, manawi anggagas-nggagas déné Sampéjan
Dalem Ingkang Sinoehoen ingkang djoemeneng Nata samang
ké poenika sampoen naté djengkar dateng nagari Walandi.


Lo mongkokipoen kados-poendi?
Makaten: Ing ngatasipoen tijang limrah kémawon, manawi saweg kekésahan
dateng tanah sabrang kados déné Soematra saantéronipoen ngrikoe, ingkang
prasasat boten wonten bedanipoen kalijan tanah Djawi menggah ing tijang,
kéwan lan tanemanipoen, samangsa tijang waoe wangsoel malih dateng tanah
Djawi ngriki, dradjadipoen mindak sa-tjèt, amargi saged tjrijos ingkang radi
anèh - anèh. Langkoeng - langkoeng manawi tijang limrah waoe sampoen naté
kekésahan dateng nagari Walandi, ingkang langkoeng tebih toer prasasat ing
samoekawis beda kalijan ing tanah Djawi ngriki. Poenika dradjadipoen mindak
pinten - pinten tjèt
Saoepami tijang limrah waoe njrijosaken kawontenanipoen nagari Walandi
dateng sanak sadèrèk oetawi tangga tepalih, wah katah ingkang sami goemoen,
pating petonggong, kadosta oepami tjrijos: Ing nagari Walandi poenika ingkang
dados toekang kebon inggih tijang Walandi, ingkang mboetjali oewoehing radi¬
nan inggih tijang Walandi, nanging sanadjan toekang oewoeh, manawi angsak
soewékan koran wonten ing margi asring dipoenwaos; ingkang dadas koki oetawi
baboe inggih njonjah Walandi. Ing sabin-sabin ingkang maloedjeng oetawi
nggaroe inggih Walandi, mawi sepatoe kadjeng, awit sepatoe watjoetjal tem¬
toenipoen badé énggal risak. Wondéné waloejeng oetawi garoe waoe ingkang
narik dédé lemboe (maésa ing nagari Walandi boten wonten), nanging kapal.
Poenapa tijang ingkang mireng boten badé alok: é é kok anèh?
Toenggilipoen tjrijos bab mangsa ing nagari Walandi: Ing ngrika poenika
boten wonten katiga lan rendeng, wontenipoen Lènte, Zomer, Herfst lan Winter,
inggih poenika mangsa radi benter, benter, radi asrep lan asrep (mangsa badi¬
ding). Jèn mangsa Zomer poenika kawontenanipoen tetoewoehan prasasat kados
tanah Djawi inggih poenika ronipoen sami ngremboejoeng sarta sami katah
wohipoen. Manawi Herfst wit-witan waoe mèh sadaja sami brindil kados tjara¬
nipoen ing ngriki wit djatos, nanging ing nagari Walandi ngrika mèh saben
wit toer poenika waradin sanagari Walandi, dadosipoen wit-witan katingalipoen
sami pedjah. Ing mangsa Winter saged asrep sanget, ngantos toja-toja ing
bloembang sami dados ès. Oepami mentas djawah, toja ingkang pating ketjem¬
bong wonten ing radinan poenika inggih asring dados ès. Jèn asrepipoen ang¬
gegirisi, dalasan lepèn-lèpèn inggih sami andjendel dados ès, ngantos asring
kénging kaambah ing grobag oetawi ing montor lan sasaminipoen. Wondéné
tetijang panganggénipoen sarwa kandel, wonten ing grija sami bedijan. Mangke
manawi sampoen wiwit Lènte, wit-witan sami medal troeboesipoen, lami-lami
medal sekaripoen lan ronipoen angremboejoeng, woesana katah wohipoen, la¬
djeng ing mangsa Zomer sami dipoenoendoehi.
Tjekak tijang ingkang sampoen naté dateng nagari Walandi poenika oepami
kapoerih njarijosaken kawontenanipoen nagari Walandi, prasasat tanpa wonten
telasipoen, sadaja toemrap ingkang dèrèng naté mrika, inggih anggoemoenaken.
Boten teka margi saged tjarijos poenika tijang ingkang sampoen naté dateng
nagari Walandi mindak katah dradjadipoen, manawi katanding kalijan oepami
dèrèng naté mrika, awit tijang ingkang dèrèng naté dateng nagari Walandi saged
oegi njarijosaken kawontenanipoen nagari Walandi saking anggènipoen memi¬
reng oetawi maos-maos, nanging sababipoen: tijang ingkang sampoen naté da¬
teng nagari Walandi waoe mindak seserepanipoen.
Inggih moerih mindaka seserepanipoen poenika, djalaranipoen katah para
prijantoen, malah para Nata ing Indonesiah ingkang sami tindak dateng nagari
Walandi.
Koela mireng wartos bilih Kangdjeng Soeltan ing Koetei, ing Asahan lan
sanès-sanèsipoen sadjawining tanah Djawi sampoen naté tindak dateng nagari
Walandi, mratandakaken bilih Ratoe-ratoe waoe golongan modern. Mila manah
koela inggih momgkok sanget, déné Ratoe koela Sampéjan Dalem Ingkang Si¬
noehoen ing Ngajogjakarta ngriki boten kantoen kalijan Ratoe-ratoe sanès nagari.
Sampéjan Dalem sampoen naté djengkar dateng nagari Walandi ngantos lami,
dados inggih tamat dateng kawontenaning nagari Walandi.
Namoeng kémawon tijang limrah kalijan Ngarsa Dalem poenika sanadjan
sami wonten ing nagari Walandi ingkang mesti wonten bedanipoen. Tijang li¬
mrah makaten mindaka seserepanipoen inggih namoeng kanggé badanipoen
pijambak, njengka kanggé tangga tepalih. Sareng Sampéjan Dalem rak boten
makaten, anggènipoen djengkar dateng nagari Walandi poenika moerakabi da¬
teng kawoela Dalem.
Margi saking djengkar Dalem dateng nagari Walandi waoe, Sampéjan


n
Dalem bokmanawi ladjeng kagoengan idam-idaman, manawi kondoer djoemeneng
Nata, badé ngetjakaken ingkang loehoer-loehoer, ingkang modern, ingkang
mambet demokrasi lan sapanoenggilanipoen.
Saplok Sampéjan Dalem Ingkang sinoehoen poenika djoemeneng Nata katah
éwah-éwahan ingkang koela wastani loehoer poenika oepaminipoen wonten da¬
woeh soepados koepoe-koepoe daloe sampoen sami maboer pating kleper won¬
ten ing radinan manoet sakadjengipoen pijambak, inggih poenika manoet dawoeh
kala tanggal 24 Desember 1924 No. 14/1 H (Rijksblad No. 18). Ladjeng ing
dawoeh tanggal tjandakipoen wonten pranatanipoen noetoep grija-grija papaning
koepoe-koepoe daloe. Ewa samamten koela mireng kabar, saweg kampoeng
(ing Ngajodja) satoenggal kémawon wonten papan koepoe malem nem oetawi
pitoeng enggèn. Poenapa poenika boten kesangeten? Mila sanget ing panga¬
djeng-adjeng koela, soepados ingkang kados makaten poenika apesipoen dipoen
soedaal
Déné ingkang koela wastani modern poenika bab njaèkaken kita sarta ka¬
daton. Ing Ngajodja samangké margi-margi sami saé-saé, gampil dipoenambah
ing montor oetawi bis, andjalari madjengipoen padagangan, awit tijang padoe¬
soenan gampil anggènipoen sesadéjan oetawi tetoembas. Jèn sonten radinan¬
radinan sami pating klentjar dilahipoen èlèktris, andjalari Ngajogjakarta katingal
manawi njata kita. Taksih katah toenggilipoen, ingkang mratélakaken bilih
Sampéjan Dalem Ingkang Sinoehoen poenika sampoen modern. Nanging sana¬
djana makaten anggèn Dalem Sampéjan Dalem karja modern waoe inggih mang¬
galih dateng para kawoela Dalem, kadosta: grebegan, poenika kawoela alit
taksih sami ramen. Kawoela alit kepengin soemerep Ratoenipoen, inggih grebegan
poenika ingkang dados sarananipoen. Kados déné aloen-aloen kanggé oemoem,
poenika inggih nélakaken bilih Ngarsa Dalem sampoen ngagem ada-ada modern
oetawi demokrasi.
Kadjawi papan, Ngarsa Dalem oegi katah anggèn Dalem manggalih dateng
adjenging prakawis sosial kadosta: paring pitoeloengan dateng tetijang ngemis.
Ngarsa Dalem kagoengan panimbang bilih anggènipoen noeloengi tetijang waoe
sarana ngwontenaken koloni kapangagengan ing dokter ingkang boten ngoetji¬
wani. Woesana ladjeng paring dawoeh kados ingkang kaseboet wonten ing
pranatan tanggal 6 Oktober 1924 No. 10/1H. (Rijksblad No. 15).
Bab kasarasan, pamoelangan, landbouw, kagoenan, krida lan sanès - sanès¬
ipoen Ngarsa Dalem katingal sanget karsa ngadjengaken. Manawi sadaja koela
rembag wonten ing ngriki, wah sampoen boten wonten telasipoen. Mila namoeng
koela tjoegag samanten kémawon, nanging manah koela mongkok, déné Sam¬
péjan Dalem sampoen naté djengkar dateng nagari Walandi sarta gadah gagasan:
Poenapa poenika dédé wohipoen djengkar Dalem waoe¬
Manawi makaten koela kados klilan
gadah pangadjeng - adjeng dateng
wontenipoen éwah-éwahan katah malih ingkang loehoer-loehoer (panoenggilan¬
ipoen ingkang sampoen koela tjarijosaken ing nginggil), ingkang ngadjengaken
prakawis sosial lan sasaminipoen. Kados makaten poenika selot - selotipoen
inggih badé kelampahan, nitik kawontenan salebeting sadasa taoen anggèn
Dalem Sampéjan Dalem djoemeneng Nata ing Ngajogjakarta poenika
Mila soemangga para kantja ing Ngajogjakarta Hadiningrat, koela atoeri
sami mahargja sadasa taoenan poenika, kanti tjaos baoe soekoe manawi Ngarsa
Dalem karsa ngadjengaken kita Ngajogja ing babagan rohani lan djasmani, soepa¬
dos Ngajogja ing wingking dadosa tetoeladanipoen kita sanès - sanèsipoen ing


sa-Indonesiah ngriki.


D. S.


GAGASAN KAWEDAR.


O


Kaserat marengi 10 taoenan djoemenengan dalem
Ingkang Sinoehoen Kangdjeng Soeltan Hamengkoe¬
Boewana, ingkang kaping VIII, ing karaton Nga¬
jogjakarta Hadiningrat
joemeneng dalem Nata Ngajogjakarta amarengi dinten Slasa Kliwon tang¬
gal- kaping 29 Djoemadilawal, taoen Alip 1851, oetawi tanggal kaping
8 Februari 1921


Dados kala Kemis Wagé 29 Djoemadilawal 1861, oetawi tanggal 23
Oktober 1930, sampoen djangkep sadasa taoen
Sadasa taoen ngasta poesaraning pradja! Wiloedjeng boten wonten sakara¬
kara
Ingkang makaten waoe, ingkang bingah boten namoeng para sentana dalem
Kawoela alit, inggih!
Amila ing dinten waoe, para agoeng dalah tijang alit, kaoem Ningrat kalijan
kaoem Krama, sami golong ing manah: bingah-bingah. Soeka - soeka ngatingal¬
aken leganing manah. Ngatingalaken soejoedipoen. Ngoendjoekaken bektinipoen,
Welingipoen para nawoeng krida, salebetipoen tijang mangoen soeka, sajogi
arangkepan manah ènget. Inggih ènget, ingkang saged mahanani kaprajitnan, ka¬
loehoeran, toewin rahajoening sarira.
Kita sami soeka-soeka! Gijak-gijak! Andrawina Arak-arakan! Ing salebeti¬
poen kita ngetogaken gambiraning manah, kita kedah ènget! Anggènipoen wewe¬
lingipoen tijang sepoeh waoe. Enget dateng: Babad Mataram; minggahipoen
Babad Madjapait.
E
Sadaja kawontenan ing saoebenging Kadaton, sami nawoeng semoe ingkang
saged andoedoet wedaling gagasan inggil. Toemandoekipoen: anggrénda manah
Anggrahita kèngetan doek alam roemijin. Waringin koeroeng kembar, Kjai Dé¬
wandaroe Djanandaroe, ..... ingkang dados papasrèning aloen - aloen Lèr
bètèng; djagang; Tamansari (Waterkasteel), tjepoeri Kadaton; bangsal - bangsal,
Iss...... waoe sadaja manawi koela tanggapi, saged nglaras lepasing gagasan.
Anggagas dateng: kaloehoeran Mataram. Dateng karadjan Madjapait. Dateng:
ambedah nagari, sasaminipoen..... Tjipta koela toemantjeb ing tempo doeloe
Kaseboet ing dalem babad, noeswa Djawi koentjara doemoegi poendi-poendi.
Soegih mas pitjis radja brana. Loh djinawi. Dados loeroeganipoen soedagar sa¬
brang laoetan
saha
babad wana,
Ing taoen 1294, karadjan Madjapait madeg. Ingkang
djoemeneng Nata ingkang sapisanan adjedjoeloek Praboe Kertaredjasa Djaja¬
wardhana, inggih Praboe Brawidjaja I.
Taoen 1350, ingkang ngrenggani kadaton Madjapait, adjedjoeloek Praboe¬
Hajamwoeroek. Pandjenenganipoen, Nata agoeng binatara
Ingkang dados warangka dalem Sang Nata, asma Patih Gadjahmada. Boten
ngoetjiwani!
Madjapait saja komboel. Saja koentjara. Saja
Kala samanten, sadèrèk,
ndedel. Menggaha remboelan, angleresi poernama- sidi. Tjahjanipoen mantjoer
anelahi boemi. Rijep-rijep angasrepaken manah
Inggih kala samanten sadèrèk,.... windoe kantjananipoen noeswa Indonesia.


DJANMA AWISIKAN, DWIPANGGA AWANI,
AWANI NGOJAG-OJAG PANAGAN ING BOEMI
1851
1861


Laladan bawah Madjapait sakalangkoeng wijar. Meh sa-Indonesia sami
ngratoe Madjapait. Tanah Djawi Wétan toewin Tengah; Soematrah wiwit Atjih
doemoegi Lampoeng; Borneo (Bandjarmasin); Sélebes (Banggawai, Salaija, Ban¬
taijan); Flores (Larantoeka); Soembawa (Dompo); sapalihipoen Malaka; toewin
Papoewah sapérangan. Poenika waoe sadaja bawah Sang Praboe Hajamwoeroek.
Kagoenan, kasoesastran, inggih ndedel. Kala samanten sampoen gadah poe¬
djangga misoewoer. Ingkang kotjap Empoe Prapantja, anganggit boekoe Naga¬
rakertagama. Empoe Tantoelar nganggit serat Hardjoenawidjaja
Padagangan toewin palajaran inggih madjeng!
Pekalongan, Banten (Hiakang), Tjerbon, Djepara, Sedajoe, Djaratan, kala
samanten dados palaboehan ageng ing pasisir Lèr.
Taoen 1478, Madjapait kabedah déning Praboe Ranawidjaja Girindrawardhana
Nata ing Keling (Sa-Kidoel - kilèn Soerabaja, — Salèr- wétan Kediri).
Taoen 1518, Pangeran Sabrang Lor, ambedah Madjapait, poesaka kraton
kabekta dateng Demak. Pandjenenganipoen, ladjeng angaken anggentosi djoe¬
meneng Nata.
Kala kraton Demak poenika, ngriki taksih koewaos. Angerèhaken bawah
Madjapait roemijin, kraton Soepit Oerang (Toemapel), Iss.
+ 1550), poetra-poetra sami
Sasédanipoen Soeltan Trenggana (1521 —
tjrah. Andjalari djoemedoelipoen kraton Padjang
Kala djaman Padjang poenika, pangoewasanipoen Nata Djawi inggih taksih
ageng, sanadjan boten kados djaman Hajamwoeroek.
Bawahipoen: Soerabaja, Toeban, Pati, Demak, Pemaiang (Tegal), Poerbaja
(Madioen) Blitar (Kediri), Selarong (Banjoemas), Mataram (Ngajogja) toewin Pa¬
djang i. p. Soerakarta sisih Kidoel - kilèn, sakilènipoen bangawan Sala
Mata¬
Sasoeroetipoen karaton Padjang, ladjeng gantos adegipoen karadjan
ram, awit saking lalabetanipoen Panembahan Senapati. (1586).
Komboelipoen kradjan Mataram poenika rikala djoemeneng dalem Kangdjeng
Soeltan Agoeng (1613 — 1645), ingkang kala timoeripoen asma R. M. Rangsang
inggih Praboe Pandita Tjakrakesoema.
Sang Nata kerep sanget andon joeda, angelar djadjahan
Kala windoe kantjananipoen kradjan Mataram, poenika wonten lalampahan
ingkang ngalamati mingkoepipoen karadjan Djawi, ngantos namoeng kantoen
saeron kélor: Ngajogjakarta toewin Soerakarta. Lamlampahan waoe i. p. dateng¬
ipoen tijang Walandi ing taoen 1596.
Ing sasédanipoen Kangdjeng Soeltan Agoeng, Mataram kerep wonten kraman.
Kangdjeng Soenan Amangkoerat I. oet. Soenan Tegal Aroem. (1645 — 1677)
mimitran kalijan Koempeni. Koempeni apradjandji badé toetoeloeng samangsa
Sang Nata kadatengan mengsah.
Kompeni wiwitipoen kapinta sraja, ka-anggé baoenipoen, wiwit djoeme¬
neng dalem Soenan Amangkoerat II (1677 — 1703).
Boten perloe koela pandjang- pandjangaken, wontening kraman - kraman
kala samanten.
Tjekaking tjarijos, saja dangoe margi wontening kraman, kradjan Mataram
saja gempal. Saja kalong. Saja tjijoet. Kapalih: dados Soerakarta kalijan Ngajogja¬
karta (Bedamèn Gijanti 1755). Poenika taksih dipoenelongi malih: kagem Mang¬
koe Negaran (1757) toewin Pakoe Alaman (1813). Poenika inggih dèrèng tjekap.
Taksih dipoenlongi malih, sabakdanipoen perang Dipanagaran.
Soepados tjeta, ing ngandap poenika, koela ngatoeraken tjatetan wiwitipoen
boemi Djawi karegem Walandi.


1652.
19/20 Okt. 1677
15 Januari 1678
17 April 1684
5 Oktober 1705.


21 Agoest. 1731.
11 Nov. 1743.
12 Sept. 1744
18 Mei 1746.
11 Dec. 1749
27 Sept. 1771.


27 April 1782.
22 Nov. 1808.


(pradjangdjijan lesan djaman Soenen Tegal Aroem): sapéranganipoen par.
Betawi sapoenika, sakilèn lèpèn Tjitaroem.
lèpèn Tjitaroem ma¬
(djaman Mangkoeral II) mindak boemi saantawisipoen
ngétan doemoegi lèpèn Pamanoekan, lan mangidoel doemoegi saganten
Kidoel
koekoeban Semarang, lan Kaligawé, dalah sabawahipoen
(djaman Soeltan Abdoel Kahar Banten): siti 600 roe sakilèn lèpèn Tjidani,
wiwit bètèng Babakan doemoegi moewaraning lèpèn
(Pakoe Boewana I) a). papan-papan pasisir ing Torbaja lan Goemalak
kalijan poesoen - doesoen wewengkon ngrikoe, minangka lilintoenipoen 67
doesoen-doesoen ingkang kadjangdjèkaken kala taoen 1678
b). Cheribon lan Prijangan sisih Wétan.
c). Soemenep lan Pamekasan.
(Soeltan Djainoel-abadin, Banten): Poelo Pandjang ing soenglon Banten,
lan siti sawétan lepèn Soengai-dadap
(Pakoe Boewana II): a). Tirahan poelo Madoera. b). Tanah Djawi podjok
Wétan. c). Soerabaja sakoekoebanipoen; Rembang, Djepara sabawahipoen.
(P. B. II, lésan): distrik Limbarawa, ingkang ladjeng kagamblokaken kaba¬
wah Semarang
(P. B. II): pasisir saantawisipoen Tjirebon kalijan Semarang
(P. B. II): Tanah mataram kaoeloengaken babar pisan dateng Koempeni, ing
kang ing taoen 1755 lan 1757 kaperang dados kalih: Ngajogjakarta lan
2
Soerakarta.
(Beslit winados Ind. Regeering). 1767 lan 1768 andarbèni tanah Podjok
Wétan ingkang kaoeloengaken Mataram kala 1743. Kadjawi poenika papan
papan ingkang kambah kraman: Malang, Antang, Porong (Bangil) oegi
dados gadahanipoen Walandi.
poelo Bawéan.
(Beslitipoen maarschalk Daendels) mindak Banten sisih Wétan wiwit
Tangerang oeroet lèpèn Tjidani ngantos 300 roe anglangkoengi lèpèn
Tjimandiri; makaten oegi distrik Sading lan Djasinga
(Beslitipoen maarschalk Daendels). Tanah ngaré Banten, i. p. boemi sisih
lèr doemoegi Tjeringin.
Kedoe, Patjitan, Grobogan, Blora, Djipang, Djapan, lan Wirasaba.


— Parésidénan Banjoemas, Bagelèn, Madijoen, Kediri


22 Agoest. 1810.
1 Agoest. 1812.
17 Agoestoes 1826.
3 November 1830.
22 Juni 1830
27 September 1830.
t
Poenika pengetan ingkang perloe - perloe. Ing abad 17, djadjahan Walandi
16%-nipoen tanah Djawi; Abad 18: 43½%; abad 19: 33½%. Goenggoeng: 93%
Déné ingkang 7% dados bawah Ngajogjakarta lan Soerakarta.
Ewah-gingsiring lalampahan ing dalem karadjan Mataram, soeka kamoeljan
dateng bangsa Walandi. Lestantoen doemoegi sapriki
Para sadèrèk! Hantjoeripoen Mataram, kedah kita tangisi. Kita prihatosaken.
Boten soesah tetah - tetahan. Ingkang bakoe sapoenika kedah ngoedi wangsoel
ipoen tanah kita. Ngoedi kamardikanipoen Indonesia. Kita kedah amboedidaja
toemanggalipoen Indonesia Merdeka
Mlia, sapinten agenging manah koela, déné samangké sampoen katah para
agoeng ingkang anggebjoer ing kalanganing pergerakan.
Saben anakipoen Indonesia kedah ngoedi prakawis kamardikan waoe. Boten
soesah satoenggal lan satoenggalipoen padoedon prakawis srananing panggajoeh
Ingkang penting: kita toemandang anggajoeh kamardikan. Mangga, sadaja margi
andjoga ing: Indonesia Merdeka!
Perloe koela èngetaken, panggajoeh kita kedah kanti kasatrijan. Tegesipoen
sampoen ngantos mawi anoentakaken rah.


Anggèn koela perang, sarana ngatingalaken manawi pantjèn saged madeg
pribadi, kanti sembada. Saged mribadèni. Grija kita kedah sampoen kita samek
tani kanggé nampi datengipoen sang bagoes Indonesia Merdeka.
Koela mangertos, papréntahan Walandi adadasar Kristen (Christelijk)
Mangka wawarah Kristen amratélakaken: saben bangsa anggadahi wewenang
ngerèh tanahipoen pijambak. Mila, manawi papréntahan Walandi ngantos boten
ngoeloengaken wangsoel Indonesia kanti legawaning manah, poenika nama koe¬
tjiwa. Ngisin-isini! Tegesipoen: njoelajani kalijan tatalesing Kristen. Alijas: boten 
ngristeni.
Sadèrèk! Sedyaning manah koela, andaran ing nginggil waoe sadaja, boten
nedya ambebangoes. Koela loegoe ngawontenaken kawontenan, pinirid saking
babad
Mangga, satoenggal kémawon boten wonten ingkang kalangkoengan, sadaja
sami meleng soepados kasembadan poenapa ingkang dipoensedya.
Noelada Kradjan Ngajogjakarta, djer mila mempeng anggènipoen karsa
ngetingalaken manawi saged ngasta poesaraning pradja. Tjobi katandinga Kra¬
djan Ngajogja sapoenika kalijan 10 taoen kapengker! Pantjèn tjeta bedanipoen;
pantjèn nglodjok toer sengkoet adjengipoen. Tjobi njipatana pijambak: Kradjar
Ngajodja boten keslempit. Saking ler, wétan, kidoel, kilèn gampil dipoendatengi
Makaten sadèrèk, sekaran ing taman gagasan, ingkang koela goebah kangge
amèngeti 10 taoenan djoemenengan dalem Ingkang Sinoehoen Kangdjeng Soeltan
Koela moemoedji, moegi Pandjenengan dalem Nata, dinirgakna joeswanipoen
Pinaringana barkah basoeki ing Pangéran. Soemrambah njrambahi garwa poetra,
sentana, toewin kawoela.
Mangga, pandjenengan sadaja ingkang mahargja dinten 10 taoenan djoeme¬
nengan dalem poenika, koela larihi, ngoendjoek anggoer raos saroedjoek.
Mangga, sami sesanti: „Widada! ngarsa dalem ingkang Sinoehoen Kangdjeng
Soeltan!"— „Widada!"— Widada! — Widada!
A. S


PRATELAN LAMPAH-LAMPAH BADE MAHARGJAN
DJOEMENENG DALEM 10 TAHOENAN.
1. Dinten Djoemoewah Kliwon sonten (malem Setoe legi) tanggal kaping
30 Djoemadilawal tahoen Djimawal 1861 oetawi tanggal kaping 24 October
1930. Wantji djam 6 sonten para Comite sakantjanipoen sadaja sami andjoedjoeg
ing kagoengan dalem soerambi masdjid ageng, para abdi dalem Walandi sarta
pangadjengipoen Comite Tionghowa ingkang badé toemoet inggih klilan, ana
nging namoeng kèndel wonten plataran masdjid. Manawi sampoen soemekta
toemoenten Kijahi Pangoeloe sakantjanipoen ladjeng dipoenresaja andonga, para
Comite sakantjanipoen sadaja sami angamini. Sakrampoengipoen anggènipoen
andonga, wantji djam ½ 8 para comite sakantjanipoen sadaja waoe ladjeng sami
bidal doemateng ing ngaloen-aloen.
2. Noenggil wekdal: Manawi ngarsa dalem Sampéjan dalem ingkang Sinoe
woen badé mijos angawoeningani, para comite sakantjanipoen sadaja, kadiaw
ingkang sami gadah koewadjiban pandamelan sami metoek doemateng ing ka¬
goengan dalem palataran Kemadoenganlèr, perloe andjadjari wijos dalem doemateng
ing ngaloen-aloen. Para abdi dalem poenakawan sarta pradjoerit sami ndèrèk
wonten ing pengkeran dalem, déné abdi pradjoerit ingkang sami ngoeroeng-oeroeng
wonten ing sakiwa-tengen dalem tatananipoen dipoenpitadjengaken Pangéran Ar¬
ja Tjakraningrat Majoor Commandant
Sakdoemoeginipoen wonten ing ngaloen-aloen para comite sakantjanipoen
sadaja ladeng sami sowan wonten ing ngadjeng panggoengan dalem
Manawi ngarsa dalem sampoen lenggah sawatawis, toemoenten Papatih da¬
lem madjeng angoendjoekaken kasoegengan dalem, saha ambikak wigatosing pa¬
hargjan. Ladjeng kasambet wakiling pakempalan Wanita Oetama, angoendjoek¬
aken pratanda setya. Kasambet malih oendjoekipoen wakiling pakempalan Among
Krida, oegi angoendjoekaken pratanda setya. Kasambet malih wakiling comite bang¬
sa Tionghowa, angoendjoekaken kasoegengan dalem, poenapa déné manawi taksih
wonten ingkang badé angoendjoekaken pratanda setya oetawi kasoegengan dalem
kalijan ladjeng anjambeti ananging kedah pratéla roemijin dateng comite.
3. Sakrampoengipoen sadaja ladjeng sami angentosi sakwetawis, mbokmana¬
wi wonten wijosipoen dawoeh timbalan dalem, saha ngentosi dawoeh timbalan
dalem kalilanipoen moendoer.
4. Sakoendoeripoen saking ngarsa dalem, Pepatih dalem ladjeng dawoeh doe¬
mateng comite ingkang koewadjiban andjagi tetingalan, sami kakarsakaken miwiti
Wondéné kantja sanès-sanèsipoen taksih sami sowan wonten sakiwa - tengening
panggoengan dalem, perloe soedija andjadjari oetawi andèrèk mbokmanawi won¬
ten karsa dalem mijos angawoeningani kawontenanipoen tetingalan ing daloe poe¬
nika. Lampah-lampahipoen para comite sakantjanipoen inggih kados kala andja¬
djari wijos dalem
5. Ing dinten Setoe legi éndjing dipoenwontenakan arak-arakan: pit, karéta
tetoempakan sapanoenggilanipoen.
Wiwit wantji djam pitoe éndjing sasampoena sami dateng ndjoedjoek ka¬
goengan dalem aloen-aloen pengkeran (Aloen-aloen kidoel) dipoentampi boepat
pangrèh Pradja sakantjanipoen, wantji djam 9 éndjing ladjeng pangkat mangilèn
saklèr kandang liman, menggok mangaler medal Ngasem, ladjeng menggok ma¬
ngétan medal Ratawidjajan, manawi sampoen doemoegi kagoengan dalem Aloen¬
aloen sisih kidoel, ladjeng menggok mangétan medal sangadjengipoen panggoengan
dalem, teroes moebeng toeroet pinggir; Manawi sampoen doemoegi leresipoen
margi sakidoel masdjid, ladjeng medal mangilèn doemoegi prasekawanan saklen
plengkoeng Djagasoera (Ngasem) bibar.
A
6. Oegi dinten Setoe legi kaseboet nginggil Toewan Croes, pangadjengipoen 
Sociëteit Militair badé angoendjoekaken pahargjan warni ngiberaken peksi darapos,
wantji djam 8 saksampoena soedija wonten ing ngaloen-aloen ler, wondéné ang¬
gènipoen ngetjoelaken (ngiberaken) ngentosi manawi arak-arakan sampoen malebet
ing aloen-aloen (sakilèn ngebrak
7. Sontenipoen wantji djam 4 doemoegi djam 6 dipoenwontenaken ka¬
raméan sport, inggih poenika kaprigelan sarta karosan, maloempat sak panoeng¬
gilanipoen.
Sadèrèngipoen sport waoe dipoenwiwiti, pakempalan saking para moerid sekolah
Kasultanan 16 sekolahan mawi angoendjoekaken panembrama roemijin lagoe sekar
Dandanggendis 4 pada toemoenten barisan warni letter H. B. VIII, ladjeng ka¬
warni.
sambetan sport sanès-sanèsipoen....
8. Ing dinten malem Ngahat pahing wiwit wantji djam 8 doemoegi djam
10 dipoenwonteni gambar sorot blak-blakan kalih panggènan, ladjeng kasambetan
sekar api sakrampoengipoen, ladjeng bibaran
9. Ing dinten Setoe legi doemoegi malem Ngahat pahing kaseboet nginggi
para comite sakantjanipoen sadaja ingkang boten anggadahi koewadjiban panda
melan, manawi wonten karsa dalem mijos angawoeningani, inggih sami metoek
kados nalika wijos dalem malem setoe (setoe ingkang awitan. 
10. Wondéné para comite ingkang sami kapinta njamboetdamel sakantjani¬
nipoen, poenapa déné pisoengsoeng-pisoengsoeng keraméjan dalasan lelampahani
poen tetingalan saking satoenggal-satoenggaling pakempalan inggih dipoenoen
djoekaken wonten ngarsa dalem kawrat ing pratélan 


.


